Παλλήνη (δορυφόρος)

Η Παλλήνη από το Κασσίνι-Χόιχενς, στις 16 Οκτωβρίου του 2010. Ανακάλυψη Ανακαλύφθηκε από Cassini Imaging Science Team Ημερομηνία Ανακάλυψης 1 Ιουνίου 2004  Χαρακτηριστικά τροχιάς Ημιάξονας τροχιάς 212.280 ± 5 Km Εκκεντρότητα 0,0040 Περίοδος περιφοράς 1,153745829 ημέρες Κλίση 0,1810 ± 0,0014° (προς τον Ισημερινό του Κρόνου) Είναι δορυφόρος του Κρόνου Φυσικά χαρακτηριστικά Διαστάσεις  2,9 × 2,8 × 2,0 Km Μέση Ακτίνα 2,5 ± 0,6 Km Μάζα 1,7 − 7 x 1013 kg Μέση πυκνότητα - Ισημερινή βαρύτητα επιφάνειας -  Περίοδος περιστροφής Σύγχρονη Κλίση άξονα μηδέν Λευκαύγεια -

Η Παλλήνη () είναι ένας πολύ μικρός φυσικός δορυφόρος του πλανήτη Κρόνου μεταξύ των τροχιών του Μίμα και του Εγκέλαδου. Ανακαλύφθηκε από την Cassini Imaging Team το 2004, και έλαβε την προσωρινή ονομασία S/2004 S 2IAUC 8389: S/2004 S 1 και S/2004 S 2 16 Αυγούστου 2004 (ανακάλυψη). Στην πραγματικότητα είχε εντοπιστεί για πρώτη φορά από το Βόγιατζερ 2 και η απόστασή της από τον Κρόνο είχε εκτιμηθεί στα 200.000 χιλιόμετρα. Επίσης της είχε δοθεί το προσωρινό όνομα S/1981 S 14, αλλά επειδή η παρουσία της υπήρχε σε μόνο μία φωτογραφία, δεν μπορούσε να εκτιμηθεί η τροχιά της. Ονομάζεται επίσης Κρόνος XXXIIΙ.

Στοιχεία τροχιάς

Η Παλλήνη επηρεάζεται από τον πολύ μεγαλύτερο Εγκέλαδο αλλά σε μικρότερο βαθμό από ότι ο δορυφόρος Μεθώνη από τον Μίμα. Η διαταραχή στα στοιχεία της τροχιάς της έχει ως αποτέλεσμα ο ημιάξονας της τροχιάς της να ποικίλλει με ένα εύρος 4 χιλιομέτρων. Η εκκεντρότητα ποικίλλει επίσης μεταξύ του 0,002 και του 0,006, και η κλίση μεταξύ 0,178° και 0,184°.

Ονομασία
Το όνομα Παλλήνη (όπως και αυτό της Μεθώνης) εγκρίθηκε από το IAU Working Group on Planetary System Nomenclature (ομάδα εργασίας στην πλανητική ονοματολογία συστημάτων) το 2005IAUC 8471: Δορυφόροι του Κρόνου 21 Ιανουαρίου 2005 και επικυρώθηκε από τη γενική συνέλευση της ΔΑΕ το 2006. Η Παλλήνη κατά την Ελληνική μυθολογία ήταν μία από τις Αλκυονίδες.

Δακτύλιος της Παλλήνης

Το 2006 το Κασσίνι-Χόιχενς ανακάλυψε ένα δακτύλιο στη τροχιά της Παλλήνης, με ακτίνα 2.500 χιλιόμετρα. Η πηγή του είναι στοιχεία που προέρχονται από την επιφάνεια της Παλλήνης, ύστερα από σύγκρουση με μετεωρίτες, τα οποία διαμορφώνουν έπειτα ένα δαχτυλίδι γύρω από την τροχιά της.

Εξερεύνηση
Η Παλλήνη έχει φωτογραφηθεί πολλές φορές από το Κασσίνι-Χόιχενς, αλλά από πολύ μακριά. Πιο συγκερκιμένα το Κασίνι έκανε κοντινά περάσματα από την Παλλήνη στις 16 Οκτωβρίου του 2010 και στις 14 Σεπτεμβρίου του 2011 σε αποστάσεις 36.000 και 44.000 χιλιομέτρων αντίστοιχα. Η καλύτερή της φωτογραφία μέχρι στιγμής πάρθηκε στις 16 Σεπτεμβρίου 2010.

 Παραπομπές 

 Εξωτερικοί σύνδεσμοι 

 Παλλήνη από την Εξερεύνηση του Ηλιακού Συστήματος της NASA 
 Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου